Контаўт (імя)

**Контаўт** (*Конталт*), **Гонтаўт**, **Кунтаўт** (*Кунталт*) — мужчынскае імя і вытворнае ад яго прозьвішча.

## Паходжаньне

Гунталд, Гонталд або Конталд, пазьней Кантальда, Кантальды, Гонтаўд або Гонтаўт (Guntald, Gontald, Contaldus, Contaldo, Contaldi, Gontaud, Gontault, Gontaut) і Вальдэгунда (Waldegundis) — імёны германскага паходжаньня. Іменная аснова -гунд- (-гунт-, -кунт-) (імёны ліцьвінаў Гунтар, Вігунт, Вірконт; германскія імёны Guntar, Wigunt, Werecundus) паходзіць ад гоцкага gunþs 'бойка, бітва', а аснова -валд- (-алд, -олт) (імёны ліцьвінаў Геральт, Левалт, Рамвольт; германскія імёны Gerwald, Lewolt, Romuald) — ад гоцкага і германскага waldan 'валодаць, гаспадарыць' або wulþus 'слава, мажнасьць'.

Германскае (паўночнагерманскае) паходжаньне літоўскага шляхецкага прозьвішча Контаўт (Kontowt) сьцьвярджалася яшчэ ў артыкуле «Жамойць» Усеагульнай энцыкляпэдыі Самуэля Аргельбранда (1868 год).

Адпаведнасьць імя Гонтаўт германскаму імю Gontald сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Паводле менскага дасьледніка Алёхны Дайліды, які разьвівае ўсходнегерманскую этымалёгію імёнаў літоўскіх князёў і баяраў, імя Контаўт складаецца з асноваў -кон- (-кун-) (імёны ліцьвінаў Кондрут, Конрад, Якун; германскія імёны Cundrud, Konrad, Acun), якая паходзіць ад гоцкага koni- 'адважны', і -тэўд- (-дэўт-, -тыд-) (імёны ліцьвінаў Таўтвід, Таўтывіл, Таўтгерд; германскія імёны Teutwidis, Theudowills, Teutgerdis), якая паходзіць ад гоцкага þiuda, германскага þeudo 'род, народ'. Такім парадкам, імя Контаўт азначае «адважны род».

У Прусіі бытавала імя Гунтаўт: *Guntawt* (1400 год). У ваколіцах Мэмэлю адзначалася прозьвішча Kuntaut. 

Варыянты імя ў гістарычных крыніцах: *слузе пана Контолтову*, *пану Контовту* (*Контолт*, *Контовт*; 1440—1453 гады); *Kunttolt* (1 кастрычніка 1441 году); *Cantawt* (22 красавіка 1444 году); *Kantolt* (8 жніўня 1452 году); *Kantold* (10 лістапада 1453 году); *Canttaute* (XV ст.); *Kontowt… Kuntowt* (Хроніка Быхаўца); *Stanius Contoltowicz* (1504 год); *а въ Конътовъта [[Вісбар|Визъборовича]] и въ братаничовъ его въ Станя Аниромовича а у [[Войдат (імя)|Воидата]] Кондратовича* (18 лютага 1509 году); *боярин жижморскии Контовтъ Саковичь* (29 студзеня 1517 году); *дву чоловеков ихъ отъчизныхъ на имя [[Гінят|Кгиината]] а брата его Кгонтовта* (9 чэрвеня 1517 году); *земли пустовъских в [[Эйрагола|Оирякгольскои]] волости на имя Кгонтовътовщыну а Кгинъвиловъщыну… Конътовътовъщыны* (16 сакавіка 1524 году); *Пятюл Контовтович*, *Станко Конътовтовичъ… Якубъ Контовътовичъ*, *Петръ Конътовтовичъ*, *Добко а Матеи, а Контовтъ Рымъковичи* (1528 год); *Юрьи Контовтовичъ* (1567 год); *земяном повету ковенского… з роду [[Рымавід (імя)|Римвидов]] з Арвистова… Венцку Контовътовичу* (15 верасьня 1568 году); *небожчика Якуба Контовтовича* (5 красавіка 1586 году); *Jan Kontowt* (17 жніўня 1655 году); *Kuntowt* (1678 год); *Christophorus Kuntowt* (1683 год); *Stanisław Kontowt* (1690 год); *Ignacy Kontowt — łowczy Rzeczycki, Ludwik Kontowt* (6 лютага 1764 году); *Vincentii Gontowt* (1792 год); *Jan Gontowtt* (1805 году); *Antoni Gontowt* (1812 год); *Franciszek Kontowtt* (1819 год).

## Носьбіты
* Контаўт (у каталіцтве Міхал;  па 1453) — дзяржаўны дзяяч Вялікага Княства Літоўскага, староста жамойцкі, меў сына Яна; пачынальнік роду Контаўтаў
* Контаўт Вісбаравіч — літоўскі баярын зь Віленскага павету, які ўпамінаецца ў 1509 годзе
* Контаўт Саковіч — жыжмарскі баярын, які ўпамінаецца ў 1517 годзе
* Пяцюл Контаўтавіч — майшагольскі баярын, які ўпамінаецца ў попісе войска Вялікага Княства Літоўскага 1528 году
* Станька, Якуб і Пётар Контаўтавічы — баяры Ковенскага павету, якія ўпамінаюцца ў попісе войска ВКЛ 1528 году
* Контаўт Рымкавіч — суміліскі баярын, які ўпамінаецца ў попісе войска ВКЛ 1528 году
* Рыгор, Мікалай, Езаф і Соф’я Балтрамеевічы Кантаўтовічы — расенскія зямяне, якія ўпамінаюцца ў 1592 годзе
* Ігнаці Контаўт — дзяржаўны дзяяч Вялікага Княства Літоўскага, лоўчы рэчыцкі
* Андрэй Кунтафт — жыхар вёскі Крашонаў (Ашмянскі павет), які ўпамінаецца ў 1780 годзе

Контаўт (Kontowt) — прозьвішча, зафіксаванае ў XIX стагодзьдзі ў ваколіцах Сувалкаў.

У XVI ст. існавалі поле Гонтаўтавічы (*Гонтовтовичи*) і маёнтак Контаўтавічы (*Контовтовичи*) у Жамойцкім старостве.

У былым Жамойцкім старостве існуе вёска Контаўты.

## Глядзіце таксама
* Гунт
* Вальда

## Заўвагі

## Крыніцы

## Літаратура
* 

Катэгорыя:Мужчынскія імёны